
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 17.06.2015.a ehitusloa väljastamise taotlus (dok. reg nr. 5893/1-16) Pähklimäe tn 3 Narva Pähklimäe Gümnaasiumi evakuatsiooni- ja avariivalgustuse ehitamiseks. 18.06.2015.a ehitusprojekt on suunatud Ida Päästekeskusele kirjaliku heakskiidu saamiseks. 30.06.2015.a ehitusprojekt on heaks kiidetud Ida Päästekeskuselt.
1.2. 05.05.2015.a Süsiaugu tn 3 kinnistu omanikult ehitusloa väljastamise taotlus (dok. reg nr. 4200/1-16) üksikelamu püstitamiseks (koos vajalikke tehnorajatistega: vee- ja kanalisatsioonitoru, elektrimaakaabelliin). 08.05.2015.a ehitusprojekt on suunatud Ida Päästekeskusele kirjaliku heakskiidu saamiseks ning arhitektuuri osakonnale kooskõlastamiseks. 29.05.2015.a ehitusprojekt on heaks kiidetud Ida Päästekeskuselt ja 05.06.2015.a kooskõlastatud peaarhitektiga.

1.3. 26.05.2015.a Looduse tn 82 kinnistu omanikult ehitusloa väljastamise taotlus (dok. reg nr. 4969/1-16) aiamaja püstitamiseks. 26.05.2015.a ehitusprojekt on suunatud Ida Päästekeskusele kirjaliku heakskiidu saamiseks ning arhitektuuri osakonnale kooskõlastamiseks. 28.05.2015.a ehitusprojekt on heaks kiidetud Ida Päästekeskuselt ja 17.06.2015.a kooskõlastatud peaarhitektiga.

1.4. 06.04.2015.a Eesti Energia Narva Elektrijaamad AS-i poolt ehitusloa väljastamise taotlus (dok. reg nr. 3111/1-16) Elektrijaama tee 59 gaasikäigu ehitamiseks. 28.04.2015.a ehitusprojekt on suunatud Ida Päästekeskusele kirjaliku heakskiidu saamiseks. 02.07.2015.a ehitusprojekt on heaks kiidetud Ida Päästekeskuselt.
1.5. 12.06.2015.a Tonart OÜ poolt ehitusloa väljastamise taotlus (dok. reg nr. 5728/1-16) Joala tn 23a asuva Joala vabriku hoone osaliseks lammutamiseks (vastavalt ehitusprojektile 25022015).
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Haldusmenetluse seaduse §5 lg 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.
3. OTSUS
Väljastada ehitusload alljärgnevatel aadressidel:
3.1.  Pähklimäe tn 3 Narva Pähklimäe Gümnaasiumi evakuatsiooni- ja avariivalgustuse ehitamiseks.
3.2. Süsiaugu tn 3 üksikelamu püstitamiseks (koos vajalikke tehnorajatistega: vee- ja kanalisatsioonitoru, elektrimaakaabelliin).
3.3. Looduse tn 82 aiamaja püstitamiseks.
3.4. Elektrijaama tee 59 gaasikäigu ehitamiseks.

3.5. Joala tn 23a asuva Joala vabriku hoone osaliseks lammutamiseks (vastavalt ehitusprojektile 25022015).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

